IN nomine sanctæ  indiuiduæ Trinitatis, LVDOVICVS diuina propitiante misericordia Francorum Rex. Si diuinis cultibus operam dantes, Ecclesiam Dei ad summum sacræ Religionis statum sustollere conamur, regio more, ac progenitorum nostrorum priuilegiis innitimur. Quocirca omnium sanctæ Dei Ecclesiæ tam præsentium, quam futurorū fidelium nouerit solertia, quoniam nostram adiens præsentiam Stephanus Aruernorū venerabilis Episcopus, reuerenter expetiit, quatenus quasdam res, quas Acfredus quondam Comes ex suæ proprietatis iure in pago Aruernensi, ob animæ suæ remedium, ac parentum suorum, Deo  Sanctis eius contulerat, pro Regula sancti Benedicti inibi construenda, Cluniacensi Monasterio, ac Abbati ipsius, nostræ Regalitatis præcepto eosdem res confirmare dignaremur, quod  fecimus. Vnde hoc nostræ Altitudinis decretum fieri, ac AYMARDO Abbati prædicti Monasterij dare præcepimus, id est, per quod præfatas res cum omni integritate, quemadmodum in charta prælibati Comitis Acfredi continetur, isdem Abbas, atque successores eius, perpetualiter, nemine inquietante, possideant. Et vt hoc nostræ authoritatis emolumentum per succedentia temporum curricula inuiolabiliter conseruetur, manu propria eum subtus firmantes, annuli impressione nostri insigniri iussimus. Signum Domini LVDOVICI gloriosissimi Regis. Odylo Notarius ad vicem Altaldi Archiepiscopi relegit,  subnotauit. Actum Polliaco villa super Ligerim, III. Nonas Febr. indict. vj. anno autem XV. regnante Ludouico Rege glorioso.